గాంధీ ఎలా ఆత్మహత్య చేసుకున్నారు? - How Did Gandhi Commit Suicide Exam Question Baffles Class 9 Students in Gujarat - EENADU
అహ్మదాబాద్‌: మీరు చదివింది నిజమే? భారత స్వాతంత్ర్య సంగ్రామం గురించి తెలిసిన ఎవరికైనా గాంధీని గాడ్సే కాల్చి చంపాడన్న సంగతి తెలిసిందే. కానీ, గుజరాత్‌లోని ఓ పాఠశాలలో విద్యార్థుల కోసం తయారు చేసిన ప్రశ్నపత్రంలో 'గాంధీ ఎలా ఆత్మహత్య చేసుకున్నారు' అన్న ప్రశ్నను అడగడం సర్వత్రా చర్చనీయాంశమైంది. ఈ ప్రశ్నను చూసి విద్యాశాఖ అధికారులు ఆశ్చర్యపోయారు. అదీ గాంధీ పుట్టిన రాష్ట్రమైన గుజరాత్‌లో జరగడం గమనార్హం.
గుజరాత్‌ గాంధీనగర్‌లోని 'సుఫలాంశాల వికాస్‌ సంకుల్‌' పేరిట నిర్వహిస్తున్న పాఠశాలలో 9వ తరగతి ఇంటర్నల్‌ ఎగ్జామినేషన్‌లో ఈ ప్రశ్నను అడిగినట్లు అధికారులు తెలిపారు. ఈ పాఠశాల కొందరు వ్యక్తుల ఆధ్వర్యంలో నడుస్తున్నా, ప్రభుత్వం నుంచి అన్ని రకాల నిధులు మంజూరవుతున్నాయి. కాగా, క్లాస్‌ 12 విద్యార్థులకు ఒక విచిత్ర ప్రశ్న ఎదురైంది. 'మీ ప్రాంతంలో మద్యం విక్రయాలు పెంచడానికి ఏం చేయాలో తెలుపుతూ జిల్లా పోలీసు ఉన్నతాధికారికి లేఖ రాయండి' అని అడగడం కూడా విమర్శలకు తావిస్తోంది.
'సొంతంగా నిర్వహిస్తున్న ఈ పాఠశాలకు ప్రభుత్వం నుంచి అన్ని నిధులు అందుతున్నాయి. శనివారం జరిగిన ఇంటర్నల్‌ ఎగ్జామ్‌లో ఇలాంటి ప్రశ్నలు అడగడం ఆక్షేపించదగినది. దీనిపై విచారణకు ఆదేశించాం. ఈ ప్రశ్నాపత్రాన్ని తయారు చేసిన వారిపై శాఖపరమైన చర్యలు తీసుకుంటాం' అని గాంధీనగర్‌ జిల్లా విద్యాధికారి భరత్‌ వాదిర్‌ తెలిపారు.
gaandhi ela aatmahatya chesukunnaru? - How Did Gandhi Commit Suicide Exam Question Baffles Class 9 Students in Gujarat - EENADU
ahmadabad: meeru chadivindi nijame? bhaarata swaatantrya sangraamam gurinchi telisina evarikainaa gaandheeni gadse kaalchi champadanna sangati telisinde. cony, gujaraatheloni oo paatasaalalo vidyaarthula kosam tayaaru chesina prasnapatramlo 'gaandhi ela aatmahatya chesukunnaru' anna prasnanu adagadam sarvatra charchaneeyaamsamaindi. ee prasnanu chusi vidyaasaakha adhikaarulu aascharyapoyaaru. adhee gaandhi puttina rashtramaina gujaraathmalo jaragadam gamanarham.
gujarathe gaandheenagareloni 'suphalaamsaala vikasse sankule' paerita nirvahistunna paatasaalalo 9va taragati internalle egjamineshannilo ee prasnanu adiginatlu adhikaarulu telipaaru. ee paatasaala kondaru vyaktula aadhvaryamlo nadustunna, prabhutvam nunchi anni rakala nidhulu manjuuravutunnaayi. kaga, classe 12 vidyaarthulaku oka vichitra prasna eduraindi. 'mee praantamlo madyam vikrayaalu penchadaaniki yem cheyalo teluputuu jilla polisu unnataadhikaariki lekha rayandi' ani adagadam kuudaa vimarsalaku tavistondi.
'sontamgaa nirvahistunna ee paatasaalaku prabhutvam nunchi anni nidhulu andutunnaayi. sanivaaram jarigina internalle egjamelo ilanti prasnalu adagadam aakshepinchadaginadi. deenipai vichaaranaku aadesinchaam. ee prasnaapatraanni tayaaru chesina vaaripai saakhaparamaina charyalu teesukuntam' ani gandhinagarm jilla vidyaadhikaari bharathn vadire telipaaru.